# Besteren ontasunik...

* «Besteren ontasunik... »
* 1/
* Besteren ontasunik
* ikusi eziña
* kristandarian askok
* daukagun griña;
* kontzientzia berriz
* beltza ta zikiña,
* eta ezin ixilik
* iduki mingaña;
* Kristoren dotriña
* dago desegiña,
* ez onak bagiña;
* egin det esamiña:
* ni ere ez naiz pekatu
* gutxi egiña.
* 2/
* Tratante guziekiñ
* zaiguna gerta tzen,
* egiya aitortzia
* ez naiz lotsatzen:
* ijituaren gisa
* alkar dute artzen,
* gauza txarrak garisti
* dizki,gute saltzen.
* Zer dute pentsatzen?
* Pixuan jostatzen,
* bagera kejatzen,
* gaituzte insultatzen;
* lañeza ori etzaigu
* asko gustatzen.
* 3/
* Orduak altxa eta
* jornala bajatu,
* konforme al zeraten
* nai det galdetu;
* lengo guerra europea
* arturik pretestu,
* komerziante danak
* gaizki dira oitu;
* onemeste gastu
* nork pagauko ditu?
* Gauzarik merkatu,
* ori ez txinistu;
* aditzalle maitiak,
* goguan artu.
* 4/
* Ogetik jeki eta
* lenbizi bañatu,
* gero txokolatia
* patxaran artu;
* eta peinadoriak
* illiak orraztu,
* esne-zaliak beren
* kamisak garbitu;
* sarri konpesatu,
* esatia aztu
* egiteko aberastu
* zenbat duten ostu;
* orrela dabillenak
* lotsarik eztu!
* 5/
* Ogiya karu saldu,
* merke artu iriña,
* panadero jaun oiek
* daukaten griña;
* erdiak ez dakite
* egiten lamiña,
* bañan pixu-kontuan
* badaukate maña;
* suari tamaña
* asmatu eziña,
* azala ikatz eiña,
* mamiya gordiña;
* sarri iza ten degu
* tripako miña.
* 6/
* Ez pentsatu dirala
* Mendaro'n ametsak,
* Donostia'n bizitzen
* daude lan gaitzak:
* iru pezeta t' erdi
* libra bat legatzak,
* oge ta bat errial
* dozena arrautzak;
* eta etxe-bizitzak
* garisti ta gaitzak;
* estomauak utsak,
* emen gaude otzak;
* zortzi pezeta eiten du
* zaku-ikatzak.
* 7/
* Merke artzen dizkate
* basarritarreri,
* ori gezurra danik
* ez esan neri;
* alper guziak burlaz
* langille oneri,
* Donosti'ko erriyan
* badabill ugari;
* egiya da ori,
* txinistatu neri;
* erriko jaunari
* deitzen dizut zuri:
* noizik eta beiñ kargu
* artu daneri.
* 8/
* De todos los tratantes
* kontzientzizkuak
* son sin duda alguna
* taberneruak;
* nos venden muy barato
* zigarro puruak:
* a cuatro perras gordas
* errialekuak;
* dauzka estankuak
* prezio fijuak,
* selluakiñ juak,
* gu gera tontuak;
* por eso abusan tanto
* bitartekuak.
* 9/
* Orra baserrítarrak
* eta arrantzaliak,
* mantentzen dítuztenak
* alper guziak;
* bakallauaren truke
* emanaz kapoiak,
* bestiak saltzalleri
* txit merke arraiak;
* langille umillak,
* aulduak gosiak;
* zer nolako itzaiak
* gure agintariak!
* Ez dauzkate buruak
* ondo jantziak!
* 10/
* Deitutzian jesteko
* kajoi zakardunak,
* orden au eman dígu
* alkate jaunak;
* arrazoirik ez dula
* esa ten dutenak,
* ez dauzkate sanuak
* buruko garunak;
* len askon zakurrak
* bildutzen azurrak,
* ta mutil koskorrak
* pipar-pote zarrak;
* zikiñdutzen zituzten
* kale ederrak.
* 11/
* Zer gertatzen dan emen
* etxeko errentekiñ,
* aitortuko det, iñork
* nai badu jakiñ:
* bederatzi duroko
* bizitza batekiñ
* irurogei kobratu
* bizi-lagunekiñ;
* negozio orrekiñ
* ez lanikan egiñ;
* saiatzen danak piñ
* iñun topatu eziñ;
* jabiak ez du kulpik
* gauza orrekiñ.
* 12/
* Alper oiek jateituzte
* gauzarik obenak:
* urdai-azpiko, solomo
* eta lukainkak,
* ollasko eta kapoiak
* eta arkumiak,
* legatz eta langosta
* eta tripiroiak,
* eta barbariñak,
* eta korrokoiak,
* angula ta amorraiak,
* eta izukiak ...
* Orregatik dauzkate
* ma traill guriak.
* 13/
* Beren jazkera berriz
* danetan piñena:
* kanpotik kontrabando
* ekartze'utena;
* oiengatik alperrik
* dago aduana,
* berak nai bezelaxen
* sartzen dute dana;
* mingaña leguna,
* gezurra laguna,
* projimuangana
* biotza zekena;
* orla dabill munduan
* tontua ez dana.
* 14/
* Pobriak jaten ditugu
* onelako gauzak:
* babarrun da patata,
* porru ta azak,
* iri zarran birikak,
* astuan txuletak,
* Ulia'ko arroketan
* bildutako lapak,
* atunan tinpollak,
* pinpiño perloiak,
* txitxarro berdelak
* eta potakarrak ...
* Orregatik dauzkagu
* matraill igarrak.
* 15/
* Iru atetikan bat
* dauzkagu tabernak,
* oientzako izaten dira
* gure txanponak;
* badira gau guzian
* isten ez diranak;
* sarri juntatzen gera
* arropik onenak,
* ibiltzen geranak
* esnatzen lo daudenak,
* lotsik ez degunak ...
* Bertso au erakutsi dit
* nere andre Juanak.
* Bertso-papera, «Imp. J. Díaz. - Irún-; Inozentzio'
* Urkia, Portuene, Altzibar, Oiartzun.